Diari Oficial de la Generalitat Valenciana


Sumari del DOGV 5608, del 27-09-2007 (2007/11917)

Informació pública de la modificació puntual número 11 del Pla General d'Ordenació Urbana de Xirivella.
-------------------------------------------------------------------------------------------------------

### Dades del document

Número de DOGV
:   5608

Data del DOGV
:   27-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11709


Data del document
:   03-09-2007

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * pla d'urbanisme
    * administració local

Informació pública de la modificació puntual número 11 del Pla General d'Ordenació Urbana de Xirivella. [2007/11318]  
El Ple de l'Ajuntament, en la sessió celebrada el dia 12 de juliol de 2007, en relació amb la modificació puntual número 11 del Pla General d'Ordenació Urbana de Xirivella, adoptà el següent acord:  
Primer. Sotmetre a informació pública, per un període d'un mes, el projecte de modificació puntual número 11 del Pla General d'Ordenació Urbana de Xirivella, referent a la modificació de l'ordenació detallada de la parcel·la sítia en els números 43-49 de l'avinguda Camí Nou, números 55-57 del carrer Mare de Déu de la Salut i número 1 del carrer Pascual Arbós, redactat per la societat Ferrero Cervera Arquitectes Associats SL, mitjançant la seua publicació en el Diari Oficial de la Comunitat Valenciana, en un diari no oficial d'àmplia difusió en la localitat i en tauler d'anuncis de l'Ajuntament de Xirivella.   
Segon. Durant el termini d'un mes, el projecte diligenciat de modificació puntual número 11 del Pla General d'Ordenació Urbana, es trobarà depositat en el Gabinet d'Informació de l'Ajuntament de Xirivella per a la seua consulta pública, durant l'horari de 09.00 a 14.00 hores, Així mateix, es podrà realitzar consulta en l'Oficina Tècnica de l'Ajuntament (Departament d'Urbanisme), els dimarts de 13.00 a 14.30 hores.  
Tercer. Durant el termini anteriorment esmentat els interessats podran formular les al·legacions i presentar els documents i justificacions que estimen pertinents en defensa dels seus interessos davant del Departament d'Urbanisme.  
Quart. Acordar la suspensió de la tramitació i atorgament de llicències i acords aprovatoris de nous programes en la zona afectada pel projecte de modificació puntual de planejament exposat al públic les noves determinacions dels quals suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació.  
Cinqué. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que aquesta fóra conforme a l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos prevists en les lleis procedirà, a més, la indemnització pels perjuís irrogats per l'alteració del planejament (art. 101.6.).  
Xirivella, 3 de setembre de 2007.- El regidor delegat: Joan Antoni Pérez i Domènech.